በአዲስ አበባ የትራፊክ ፍሰትን ለማሻሻል እና የትራፊክ አደጋን ለመቀነስ የሚያስችሉ ሁለት መመሪያዎች ይፋ ሆኑ
በአዲስ አበባ ከተማ ያለውን የትራፊክ ፍሰት ማሻሻል እና የትራፊክ አደጋን ለመቀነሰ የሚያስችሉ ሁለት አዳዲስ መመሪያዎችን የከተማ አስተዳደሩ ይፋ አደረገ፡፡የመመሪያዎችን መውጣት ተከትሎ በከተማ አስተዳደሩ በምክትል ከንቲባ ማእረግ የመንገድ ትራንስፖርት ቢሮ መግለጫ ሰጥተዋል፡፡የቢሮው ሀላፊ ዶ/ር ሰለሞን  ኪዳኔ እንደገለጹት ከ5 ወራት በፊት በአዲስ አበባ ከተማ ከሞተር ሳይክል ቁጥር መጨመር ጋር ተያይዞ ለግል ሞተር ሳይክሎች ፈቃድ መስጠት ነበር፡፡ይሁን እንጂ ከተለያዩ አካባቢዎች በሚመጡ የሰሌዳ ቁጥር የሚንቀሳቀሱ ሞተር ሳይከሎች ቁጥር ከቁጥጥር ውጭ በሆነ አግባብ በአጭር ጊዜ ውስጥ ጨምሯል ብለዋል፡፡ይህ ደግሞ በከተማው ከፍተኛ የትራፊክ መጨናነቅ እንዲሁም በሞተር ሳይክል ታግዞ የሚፈጸም ዝርፊያ እንዲስፋፋ ምክንያት እንደሆነም አስረድተዋል፡፡እንደ ሃላፊው ገለጻ በተለይም በዚህ የበጀት አመት የትራፊክ አደጋ በአንጻራዊነት የቀነሰ ቢሆንም፤ የሞተር ሳይክል አደጋ ግን በተቃራነኒው በከፈተኛ መጠን ጨምሯል፡፡በመሆኑም በከተማው ያለውን የሞተር ሳይከል እንቅስቃሴ መቆጣጠር የሚያስችል መመሪያ ማውጣት በማስፈለጉ መመሪያዎቹ እንደተዘጋጁ ገልጸዋል፡፡በመመሪያው መሰረት ፈቃድ ከተሰጣቸው ድርጀቶቸና ተቋማት ውጭ የሞተር ሳይከል እንቅስቃሴ ላይ ገደብ ተጥሏል፡፡ይህ መመሪያ በአዲስ አበባ ከተማ ውስጥ እና ከተማዋን አልፈው በሚሄዱ ሞተር ሳይክሎች ላይ ተግባራዊ ይሆናልም ነው የተባለው፡፡በልዩ ሁኔታ ፈቃድ የተሰጣቸው የጸጥታ ተቋማት፣ የሀገር መከላከያ እና የትራንስፖርት ተቆጣጣሪዎች ሲሆኑ፤ የተቋማቸውን ምልክት በተገቢው የሚያሳይ ዩኒፎርም ለለበሱ የፖስታ ቤት ሞተረኞች እና ኤምባሲዎች መመሪያው ዝግ አለመሆኑነንም  ዶ/ር ሰለሞን ጠቁመዋል፡፡በተጨማሪም የሞተር ሳይክል ተጠቃሚ የሆኑ ተቋማት ፈቃድ የሚያገኙበት አሰራር እንዳለም ተጠቅሷል፡፡ከህዝብ ትራንስፖርት ውጭ ባሉ አገልግሎቶች መሳተፍ የሚፈልጉ የሞተር ሳይከል ባለንብረቶች ተደራጅተው ፈቃድ የሚያገኙበት አሰራር እየተዘጋጀ ነው፡፡መመሪያውን በመተላለፍ ያለፈቃድ የሚንቀሳቀስ ሞተርሳይክል በወንጀል ተጠያቂ እንደሚሆን ዶ/ር ሰለሞን ገልጸው፤ ፈቃድ ያላቸው ሞተረኞችም ፈቃድ ሳይዙ ሲንቀሳቀሱ እንዲሁም ጥቃቅን ጥፋቶችን ሲፈጽሙ ከ550 እስከ ሁለት ሽህ ብር ይቀጣሉ ብለዋል፡፡ከዚህ ባሻገር በከተማው የከባድ የጭነት ተሸከርካሪዎች እንቅስቃሴ የከተማው የትራፊክ ፍሰት ላይ ከፍተኛ ጫና እየፈጠረ በመምጣቱ የጭነት መኪናዎች፣ ማሽኖች እና መሰል ተሸከርካሪዎች እንቅስቃሴን መወሰን የሚያስችል መመሪያ ማውጣት አስፈልጓል ብለዋል፡፡ይህ መመሪያ ከባድ እና መለስተኛ የጭነት ተሸከርካሪዎች በተናጠል የሚመለከለት ሲሆን፤ ከሁለት አመት በላይ ጥናት እንደተደረገበት በመግለጫቸው ጠቁመዋል፡፡ በመመሪያው መሰረትምከ3 ነጥብ 5 ቶን በላይ ከባድ የጭነት ተሸከርካሪዎች  ከቀኑ 12 ተኩል  እስከ ማታ 2 ሰዓት በየትኛው አካባቢ መቆም፣  መንቀሳቀስ፣ እንዲሁም ጭነት መጫንና ማውረድ አይችሉም  ብለዋል፡፡ተሸከርካሪዎች ከ2 ነጥብ 5 ቶን እስከ 3 ነጥብ 5 ቶን ያሉ መለስተኛ የጭነት ተሸከርካሪዎችም እንቅስቀሴያቸው  ከጧቱ 4 ሰዓት አስከ ቀኑ አስር ሰዓት ብቻ የተገደበ ሲሆን፤  በልዩ ሁኔታ ፈቃድ የሚያሰፈልጋቸው የድርጀት ተሸከረካሪዎች ፈቃድ የሚያገኙበት አሰራርም ተዘርግቷል፡፡